ARAMULTIMÈDIA - La Fireta de Sant Antoni de Muro es prepara per a fer gaudir als ciutadans un any més\nDes de 1738 a Muro se celebra la Fireta de Sant Antoni, i com tots els anys, des de la Regidoria de Turisme de l’Ajuntament junt amb la Regidoria de Festes i Tradicions està ultimant la següent edició que se celebrarà del 19 al 21 de gener.\nCarolina Iváñez, l’edil de Turisme i Promoció Econòmica, ha dit que "serà una edició carregada d’activitats per a tots els públics, en una Fireta millor cada any, on volem donar a conéixer les nostres tradicions i el treball que porten a terme les associacions del nostre poble a les que agraïm la seua participació. Esperem un alt nombre de visitants que podran gaudir d’un cap de setmana lúdic i festiu."\nLa inauguració de la V Biennal Art Nostre a càrrec de l’Associació Art Nostre i la Mancomunitat que comptarà amb l’actuació de jazz Club el Mussol, serà la primera activitat prèvia el dia 12 de gener a les 20:00 h.\nDos dies abans de començar oficialment la Fireta, dimecres 17, hi haurà la tradicional benedicció d’animals i missa en honor a Sant Antoni a l’Ermita de Sant Antoni, i el dijous 18 començaran les inauguracions de les exposicions, i espais benèfics en les que col·laboren les associacions locals, i que continuaran el divendres 19. A més el divendres a les 20.30 h al Matzem, hi haurà una actuació del Grup de Rock en Valencià Barbaritats.\nEl dissabte 20 de matí es realitzarà l’acte oficial d’inauguració amb la interpretació del Tio Pep, amb els Cors de la Parròquia i del Jubilats i les rondalles La Lira, la Rebolikà i El Baladre i el grup de Dolçainers i Tabaleters de la Xafigà. A més es farà un acte de reconeixement al restaurant Casa Calvo com a una de les empreses amb més tradició a Muro.\nEl mateix dia serà la XV edició de la Muntada i domatge de cavalls, el Concert i Lliurament de Premis de Composició Poble de Muro per a Dolçaina i percussió a càrrec de la Xafigà, la projecció del Documental Serpis de Ferro, El tren dels Anglesos. La Via verda Alcoi- Gandia, de Documentart, i per acabar l’actuació musical a la Plaça del Matzem a les 20.30 del grup de folk Urbàlia Rurana.\nDiumenge 21 es durà a terme la tercera edició del Canicross i marxacan Vila de Muro, el torneig de Raspall i la XXXV edició de l’Aplec de Danses amb el Grup de Danses Baladre i com a convidat el grup de danses d’Ontinyent. De vesprada se celebrarà la tradicional romeria a Sant Antoni, i a les 20:00 h, també hi haurà un espectacle de focs per la cloenda a càrrec de Nebbulah.\nCom a novetat, aquest any hi haurà animació de carrer a càrrec dels ballets locals, Elena Tudela, Ahinoa Font i Mapi Moltó, a més, hi haurà escenari per al públic infantil ubicat a la Plaça del Palau de la Senyoria, amb titelles, contacontes, màgia i tallers i jocs per als menuts.\nTambé es comptarà amb un Circuit per a xiquets i majors del Tren Alcoi- Gandia, ubicat a l’aparcament del Batà i haurà una Fireta d’animals, mercat medieval, parades comercials, zona dedicada a la gastronomia, tallers infantils, etc., i per als amants de la fotografia el III Concurs Fotogràfic Foto- Fireta 2018 a càrrec de l’Associació Fotogràfica Flasheros.\nUna fireta que cada any es fa més gran i que fa gaudir tant a xiquets com a adults.\nLa Fireta de Sant Antoni de Muro es prepara per a fer gaudir als ciutadans un any més / Ajuntament de Muro\nDes de 1738 a Muro se celebra la Fireta de Sant Antoni, i com tots els anys, des de la Regidoria de Turisme de l’Ajuntament junt amb la Regidoria de Festes i Tradicions està ultimant la següent edició que se celebrarà del 19 al 21 de gener. Carolina Iváñez, l’edil de Turisme i Promoció Econòmica, ha dit que "serà una edició carregada d’activitats per a tots els públics, en una Fireta millor cada any, on volem donar a conéixer les nostres tradicions i el treball que porten a terme les associacions del nostre poble a les que agraïm la seua participació. Esperem un alt nombre de visitants que podran gaudir d’un cap de setmana lúdic i festiu." La inauguració de la V Biennal Art Nostre a càrrec de l’Associació Art Nostre i la Mancomunitat que comptarà amb l’actuació de jazz Club el Mussol, serà la primera activitat prèvia el dia 12 de gener a les 20:00/h. Dos dies abans de començar oficialment la Fireta, dimecres 17, hi haurà la tradicional benedicció d’animals i missa en honor a Sant Antoni a l’Ermita de Sant Antoni, i el dijous 18 començaran les inauguracions de les exposicions, i espais benèfics en les que col·laboren les associacions locals, i que continuaran el divendres 19. A més el divendres a les 20.30/h al Matzem, hi haurà una actuació del Grup de Rock en Valencià Barbaritats. El dissabte 20 de matí es realitzarà l’acte oficial d’inauguració amb la interpretació del Tio Pep, amb els Cors de la Parròquia i del Jubilats i les rondalles La Lira, la Rebolikà i El Baladre i el grup de Dolçainers i Tabaleters de la Xafigà. A més es farà un acte de reconeixement al restaurant Casa Calvo com a una de les empreses amb més tradició a Muro. El mateix dia serà la XV edició de la Muntada i domatge de cavalls, el Concert i Lliurament de Premis de Composició Poble de Muro per a Dolçaina i percussió a càrrec de la Xafigà, la projecció del Documental Serpis de Ferro, El tren dels Anglesos. La Via verda Alcoi- Gandia, de Documentart, i per acabar l’actuació musical a la Plaça del Matzem a les 20.30 del grup de folk Urbàlia Rurana. Diumenge 21 es durà a terme la tercera edició del Canicross i marxacan Vila de Muro, el torneig de Raspall i la XXXV edició de l’Aplec de Danses amb el Grup de Danses Baladre i com a convidat el grup de danses d’Ontinyent. De vesprada se celebrarà la tradicional romeria a Sant Antoni, i a les 20:00/h, també hi haurà un espectacle de focs per la cloenda a càrrec de Nebbulah. Com a novetat, aquest any hi haurà animació de carrer a càrrec dels ballets locals, Elena Tudela, Ahinoa Font i Mapi Moltó, a més, hi haurà escenari per al públic infantil ubicat a la Plaça del Palau de la Senyoria, amb titelles, contacontes, màgia i tallers i jocs per als menuts. També es comptarà amb un Circuit per a xiquets i majors del Tren Alcoi- Gandia, ubicat a l’aparcament del Batà i haurà una Fireta d’animals, mercat medieval, parades comercials, zona dedicada a la gastronomia, tallers infantils, etc., i per als amants de la fotografia el III Concurs Fotogràfic Foto- Fireta 2018 a càrrec de l’Associació Fotogràfica Flasheros. Una fireta que cada any es fa més gran i que fa gaudir tant a xiquets com a adults.


Ecodiari: Murakami fa un al·legat contra l'energia nuclear des de Catalunya\nRedacció | Actualitzat el 09/06/2011 a les 22:17h\nL'autor japonès, guardonat enguany amb el Premi Internacional Catalunya, donarà els 80.000 euros del guardó per ajudar les víctimes del terratrèmol i el desastre nuclear\nHaruki Murakami ha fet un discurs antinuclear molt dur en l'acte de lliurament del premi. Foto: Gencat.\n"Els japonesos hauríem hagut de continuar dient no a l'energia nuclear. Aquesta és la meva opinió. Hauríem hagut de dedicar el poder tecnològic, el coneixement i el capital social que teníem com a país a desenvolupar una forma efectiva que pogués substituir la nuclear. Aquesta hauria estat la manera d'assumir una responsabilitat col·lectiva envers les nombroses víctimes d'Hiroshima i Nagasaki." Així s'ha expressat aquest dijous el popular escriptor nipó Haruka Murakami —molt seguit pels lectors catalans— en l'acte de lliurament del XXIII Premi Internacional Catalunya.\nEl literat nipó ha dedicat bona part del seu discurs a dir "no a l'energia nuclear" i ha anunciat que oferirà els 80.000 euros de dotació econòmica a les víctimes del terratrèmol i de l'accident de la central nuclear de Fukushima. D'altra banda, el president Artur Mas ha destacat el paper dels escriptors, "capaços de transformar realitats en somnis perdurables" per afrontar moments durs com el terratrèmol japonès o la crisi econòmica.\nL’escriptor japonès s’ha mostrat convençut que “recuperarem la moral i ens aixecarem per emprendre la reconstrucció” i ha dit no sentir-se amoïnat perquè “som un poble que ja ho ha fet molts cops al llarg de la història”. Per al guardonat amb el Premi Internacional Catalunya, a més de la reconstrucció dels edificis i les infraestructures afectats pel terratrèmol cal “una regeneració de l’ètica i del model” i ha afirmat que “en aquesta gran tasca col·lectiva, hi ha una part que recau sobre els especialistes de les paraules, és a dir, sobre els qui ens guanyem la vida escrivint”.\nEn l’acte també han intervingut el president delegat del Jurat del Premi, Xavier Rubert de Ventós, i l'editor i crític literari Josep Maria Castellet, que ha fet una glosa del guardonat. Entre les 200 persones que han assistit a la cerimònia de lliurament, que s’ha fet al Saló Sant Jordi del Palau de la Generalitat, també es trobaven l’ambaixador del Japó a Espanya, Fumiaki Takahashi, i el consul general del Japó a Barcelona, Hidehiro Tsubaki, així com el conseller de Cultura, Ferran Mascarell; el secretari general de la Presidència, Francesc Homs; el secretari d’Afers Exteriors, Senén Florensa; el delegat del Govern a Barcelona, Salvador Jorba, i el delegat del Govern a la Catalunya Central, Jordi Moltó, entre d’altres.\nterratrèmolenergia nuclearJapóHaruki Murakamitsunami\nRetallades a les ADF a l'Ecodiari ja!\nMarta Darder Roca (Figueres), 10/06/2011 a les 15:29\nperquè no parleu de les retallades del 54% a les ADF? Que potser no us deixen?


Fira de Lleida – LleidaOcasió | Vehicles de 3.000 a 54.000 € a Lleida Ocasió\nVehicles de 3.000 a 54.000 € a Lleida Ocasió\nEls expositors ja han fet les primeres vendes i confien en que en aquesta edició tindran “uns resultats correctes, bons o molt bons”\nLa 23a edició de Lleida Ocasió (Fira del Vehicle d’Ocasió) ha oberta avui les portes amb una exposició de quasi 600 vehicles (entre turismes, 4×4, vehicles industrials i autocaravanes), a més d’equipaments i recanvis per a vehicles. El visitant pot trobar-hi cotxes de tots els preus, des d’una furgoneta Citroën Berlingo HDI valorada en 3.000 euros a un Mercedes-Benz CLC Coupé 220 (Km. 0) que té un preu de 54.900 euros. El preu mig dels vehicles se situa entre 15.000 i 20.000 €.\nDurant la jornada d’avui la majoria de firmes ja han realitzat les primeres vendes i contactes. Els expositors, que en la seva gran majoria repeteixen d’anys anteriors, confien en que en aquesta edició tindran “uns resultats correctes, bons o molt bons”.\nPaco Cerdà, tinent d’alcalde de l’Ajuntament de Lleida, ha inaugurat aquesta tarda Lleida Ocasió destacant la plena ocupació del certamen, amb expositors de la ciutat de Lleida i de comarques, i el fet que en edicions anteriors han estat venuts un 30% o més dels vehicles exposats, la qual cosa significa que “és una fira d’èxit”. Cerdà ha destacat la qualitat dels cotxes exhibits i la varietat de preus, “tots molt competitius, tant els de gamma alta com els més econòmics”.\nOriol Oró, director de Fira de Lleida, ha recordat que els principals avantatges del saló són la varietat d’opcions per escollir, amb una àmplia gamma de tipologies i preus, la possibilitat de trobar ofertes promocionals interessants i el fet que tots els vehicles estan revisats i amb garantia.\nEl certamen romandrà obert fins diumenge amb 30 expositors i una oferta de 560 vehicles de totes les gammes i marques. El saló ocupa una superfície neta d’exposició de 6.004 m2, repartits entre als pavellons 3 i 4 i a la zona exterior del recinte de Fira de Lleida.\nCal recordar tots els vehicles exposats són d’ocasió i km 0 de primeres marques, amb uns preus per a totes les butxaques i pressupostos, i en la majoria dels casos amb facilitats de finançament.\n« Lleida Ocasió obre amb 30 expositors i 560 vehices a la venda\nEls SUB, km 0 i de gerència, els cotxes més sol·licitats a Lleida Ocasió »


Els Recvll guardonen els periodistes gironins Carlus i Víctor Gay - Diari de Girona\nEl premi de narrativa ha quedat desert per primera vegada en 55 anys d'història\n11·03·19 | 05:00\nEls Recvll guardonen els periodistes gironins Carlus i Víctor Gay ACN\nEl jurat dels premis Recvll, que enguany han celebrat la seva 55a edició i es van atorgar ahir a Blanes, van premiar en la categoria de periodisme els gironins Carlus Gay i Víctor Gay pel seu treball Blanes, una memòria històrica, fet a quatre mans. El guardó està dotat amb 800 € i s'afegeix al Premi Àncora i el Premi Jordi Comas de Recerca Local que ja han guanyat pare i fill anteriorment. Víctor Gay, exdirector de Diari de Girona, ja ha guanyat en tres ocasions un Premi Recvll en la categoria de Periodisme.\nEl pare va explicar que el motiu d'haver tornat a treballar plegats ha estat que durant la Guerra Civil els avis d'en Carlus van combatre en bàndols diferents. «Creiem que ens hem acostat bastant a la història, i estem satisfets perquè hem descobert coses de com va viure aquella època Blanes», va indicar Gay.\nLa resta de guardonats han estat Joan Carles González en poesia, Joan Vilanova en Teatre, Miquel Martín en Retrat Literari i Teresa Barba en Conte Infantil.\nD'altra banda, el jurat presidit per Vicenç Villatoro va declarar desert per primer cop en la seva història el Premi de Narració Joaquim Ruyra. Es tracta del més ben dotat -2.500 euros-, i cap de les 32 obres que s'hi van presentar va poder convèncer el jurat. De fet, aquesta ha estat l'edició que més obres ha rebut el jurat. El motiu de deixar-lo, segons va explicar Villatoro, va ser «la coherència amb el prestigi» que tenen els Recvll. «És dolorós i antipàtic, però creiem que havíem de respectar i mantenir el prestigi per trajectòria que tenen els Recvll», va defensar el president, tot i que va reconèixer que s'havien presentat «bones propostes» de narrativa, però va apuntar que cap d'elles «tenia el nivell» exigit per optar a guanyar el premi.\nEl guanyador de Poesia va ser el maratoní Joan Carles González. És la segona vegada que guanya el premi, ja que el 2014 va emportar-se'l pel poemari Les coses i els miratges.\nEl premi de Teatre va ser per a l'autor andorrà Jan Vilanova, per Somriu. L'autor va dir que els està costant poder trobar finançament per portar-la als escenaris. L'escriptor de Begur Miquel Martín es va endur el Recvll de Retrat Literari per posar negre sobre blanc en la figura de Joan Vinyoli, mentre que Teresa Barba va guanyar el de Conte Infantil amb La capsa de la Berta.\nRecord a Brossa i Cuixart\nL'acte va ser encapçalat per l'alcalde de Blanes, Mario Ros, i el president del jurat, Vicenç Villatoro. En l'acte, celebrat al Teatre Municipal, es va recordar la figura de Joan Brossa amb una obra de teatre a l'inici, coincidint amb els 100 anys del naixement de l'artista.\nTambé es va posar veu a unes paraules que, des de la presó, va fer arribar el president d'Òmnium Cultural, Jordi Cuixart, i que va llegir una de les membres del jurat dels premis.


Ofertes de feina a Catalunya - Moncat\nEl Servei d’Ocupació de Catalunya està compromès amb la intermediació entre ofertes i demandes de feina, amb l’objectiu d’ajudar al creixement i al reconeixement de perfils professionals competitius, i d’ajudar les empreses facilitant-los l’accés als millors candidats per cobrir els llocs de treball oferts.\nSi cerques feina a Catalunya des de l’estranger, a través de Feina Activa pots identificar la teva situació i posar en valor la formació i l’experiència que has adquirit en altres països. Pots també presentar la teva candidatura a aquelles ofertes que consideris ajustades al teu perfil i a les teves expectatives.\nSi cerques candidats per cobrir llocs de treball, et pot interessar incorporar a l’empresa persones que, a més de disposar del perfil professional adient, aportin una experiència laboral i vital singular i enriquidora: a través de Feina Activa pots fer una cerca específica o complementària d’aquests candidats.\nBusques feina a Catalunya des de l’estranger?\nPer personalitzar el servei cal que et donis d’alta al portal ... Per personalitzar el servei cal que et donis d’alta al portal. A l’hora de fer el currículum, tingues en compte els aspectes següents:\nDades personals: activa els marcadors vinculats específicament al col·lectiu de persones residents a l’exterior amb voluntat de retorn\nDades acadèmiques: si has adquirit un títol a l’estranger, indica'l juntament amb el nom del centre, la localitat i el país.\nDades professionals: per a cada experiència hi ha un marcador que et permet indicar si l’has obtinguda a l’estranger o no, i en el camp per a la descripció pots posar el nom de l’empresa, la localitat i el país.\nPots consultar totes les ofertes disponibles, i presentar el teu CV a totes aquelles que creguis que responen al teu perfil i a les teves expectatives.\nBusques personal amb experiència laboral a l’estranger?\nUn cop incorporada una oferta a Feina Activa:\nPots fer una cerca activa de candidats: entre els criteris de cerca que pots utilitzar hi ha la pertinença al col·lectiu de persones residents a l’estranger amb voluntat de retorn, i també l’actiu d’experiència laboral que s'hi ha adquirit.\nPots visualitzar les dades dels candidats que s’han interessat per l’oferta: entre aquestes dades hi ha la pertinença al col·lectiu de persones residents a l’estranger amb voluntat de retorn i l’experiència que s'hi ha adquirit, si escau.\nPots prioritzar i seleccionar les persones que més s’ajustin a les teves expectatives i als requeriments del lloc de treball.\nDesprés de valorar el currículum dels candidats que t’interessin, podràs convidar-los a participar en el procés de selecció relacionat amb l’oferta.\nEls candidats convidats al procés de selecció hauran d’acceptar la invitació corresponent per poder ser incorporats a l’oferta.


La seu d'Andorra Telecom es farà al solar de l'antiga caserna de bombers\nLa parapública negocia amb el comú d’Andorra la Vella una permuta de terrenys per la plaça\nObres d'enderroc de l'antiga caserna de bombers.\nActualitzada 15/11/2019 a les 12:36\nAndorra Telecom projecta construir la seu a la part posterior dels terrenys on s’havia d’erigir el faraònic The Cloud, on hi havia l’antiga caserna de bombers. El projecte té un pressupost de 10,6 milions d’euros. Aquesta inversió està prorratejada en els pressupostos públics de la següent manera: 3 milions per al 2020, 5 milions per al 2021 i 2,6 milions per al 2022.\nCal recordar que actualment Andorra Telecom està en uns locals de lloguer, després que la seu s’enderroqués per aixecar The Cloud. No obstant això, els alts costos d’aquest projecte el van acabar descartant, deixant la parapública sense seu pròpia.\nL’edifici s’erigiria a la part posterior dels terrenys, davant del Hard Rock Café. Mentre, en aquest mateix projecte, Andorra Telecom està negociant amb el comú d’Andorra la Vella per tal que es quedi la part que toca a avinguda Meritxell, on ja hi ha la plaça que recentment ha acollit diverses concentracions. La fórmula proposada per l’empresa de telecomunicacions és la d’una permuta amb uns altres terrenys que siguin propietat del comú i que tinguin el mateix valor.\nAltres detalls del pressupost\nEn el mateix marc pressupostari, el ministre de Finances, Eric Jover, va explicar les línies generals dels comptes. L’executiu presenta un dèficit de caixa de 23 milions d’euros en la previsió pressupostària, però seguint el que havia passat en els darrers exercicis, Jover va dir que “preveiem arribar a valors propers a l’equilibri pressupostari”. Igualment, el ministre va manifestar que el Govern estava en la mateixa línia de cercar el dèficit zero que ja havia iniciat la legislatura passada el ministre Jordi Cinca.\nEn aquest sentit, va expressar que l’executiu continuarà fent ús del cent per cent dels beneficis d’Andorra Telecom i del 30% de FEDA, que “són utilitzats per fer polítiques socials” i que “no es posa en cap moment en perill la viabilitat de les companyies”.\nJover també va dir que hi havia una partida oberta per a la construcció de l’heliport i que “és un compromís polític”, però que estaven pendents dels informes per parlar amb la plataforma veïnal.\nES CREARAN CATORZE NOVES PLACES A JUSTÍCIA\nEn la roda de premsa d’explicació del pressupost, el ministre de Finances i portaveu, Eric Jover, va anunciar que es crearan un total de catorze noves places al departament de Justícia. Sobre la creació de noves posicions a la policia o als bombers, Jover va explicar que només es cobririen les vacants, però que per a l’exercici del 2020 no estaven previstes noves places en aquests dos cossos.\nEl ministre també va explicar que la recaptació dels impostos, tant d’imposició directa com indirecta, seguirien l’evolució positiva, tot i que va aclarir que la recaptació pel que fa als tributs dels no residents baixaria, fruit dels convenis bilaterals que se signaven i que acabaven amb la doble imposió, i que seria la dinàmica dels propers anys.\nreferèndum, ja. O no els convé?\nJosep B va dir..I si fan una consulta popular, també podrém dir la nostra els no andorrans residents a la parroquia, o només podrán votar els matéixos de sempre sobre els calers de tots?\nCom andorrà de passaport, estic totalment a favor.\nZona Zero va dir..On ara hi ha la plaça amb terrasses recentment inaugurada?\nFer referendums com a Suissa són paraules majors. La mentalitat és molt diferent. A Suissa van fer un referendum per tindre més dies de vacances i el poble va votar que no.\nCarles Campolongo va dir..i que tal una consulta a la gent? Votem.\nI si fan una consulta popular, també podrém dir la nostra els no andorrans residents a la parroquia, o només podrán votar els matéixos de sempre sobre els calers de tots?\nJa n'hi ha prou de fer grans infraestructures que afecten als ciutadans a dit, igual que el Pic de Carroi.\nReferèndum, ja! Igual que fan a Suïssa.\nla casa es gran ? va dir..Em sembla un insult a la ciutadania aquesta manca de previsió amb els diners del poble. Si fossin els seus diners ja vigilarien una mica més... I voleu dir que sense aquesta nova seu no poden tirar un anys més i aprofitar una plaça nova amb el que ha costat? No paren de fer confereències de transformació digital, d'oferir de fer totes les gestions per web, mòbil, ... perquè volen tantes seus?\nBON COMENTARI , ESPEREM ELECCIONS PER TREURE LA SOBERVIA DEL COMU.\n#6 Carles Campolongo\ni que tal una consulta a la gent? Votem.\nTamarroland va dir..No crec que l'STA tingui que estar en un indret tant estrategic ja que no te competència. Millor Que inverteixin a fer els tramits on line i que baixin a Santa Coloma o un altre lloc.\nLa plaça que a quedat dona molt joc a tots els comerciants i restauradors de la zona, seria una llastima treure la.\nTb podrien aprofitar amb els diners que no s'han gastat, soterrar el nus de telecomunicacions que hi ha ara mateix alla (que diuen que no es pot treure... pero i si un dia passa algo? No seria millor començar a solventar ho?)\nAra que treuran el Aparcament del fener, potser tb estaria bé fer un aparcament soterrat?\nHi han moltes opcions abans que Andorra Telecom torni a ocupar aquest lloc...\nEl temps dirà... ;-)\nA veure si algú t'escolta... Totalment d'acord.\nNo crec que l'STA tingui que estar en un indret tant estrategic ja que no te competència. Millor Que inverteixin a fer els tramits on line i que baixin a Santa Coloma o un altre lloc.\n#3 la casa es gran ?\nEm sembla un insult a la ciutadania aquesta manca de previsió amb els diners del poble. Si fossin els seus diners ja vigilarien una mica més... I voleu dir que sense aquesta nova seu no poden tirar un anys més i aprofitar una plaça nova amb el que ha costat? No paren de fer confereències de transformació digital, d'oferir de fer totes les gestions per web, mòbil, ... perquè volen tantes seus?


Democràcia massa imperfecta - aula d'economia i empresa\nPosted on 04/11/2019 Author Estudis d'Empresa 0\nComentàvem la setmana passada la creixent desigualtat existent a Espanya en termes de riquesa. Mentre que el país ocupa el 10è lloc en el rànquing de milionaris mundials, bosses de pobresa estructural es van enquistant en àmplies capes de població. Un país pobre i desigual condiciona negativament la cohesió social i la igualtat d’oportunitats, però també l’eficiència i la productivitat. En termes de renda, el problema de la desigualtat es manté. El sou del primer directiu de l’Íbex-35 és de mitjana 123 vegades superior al de l’empleat mitjà. En definitiva, que si el salari brut d’un treballador mitjà és de 2.500 euros mensuals, el director general de la companyia ingressaria més de 300.000 euros al mes. Les diferències més importants es troben a Inditex (x455), Naturgy (x424), ACS (x388) de Florentino Pérez i Banco Santander (x257). Aquestes desigualtats no es poden justificar en termes de productivitat. Ni el directiu treballa les 24 hores del dia tots els dies de la setmana, ni el superior valor del seu treball justifica aquestes diferències. Desigualtats retributives tan elevades responen a factors institucionals i depenen de la regulació normativa del govern. Una cosa és que les fortunes i rendes cobrades siguin conseqüència de l’esforç i el mèrit, i una altra ben diferent que ho siguin de les relacions privilegiades de poder. Hem de diferenciar les activitats generadores d’activitat econòmica de les extractives de renda (rent-seeking). No és el mateix competir en un mercat obert a viure de requalificacions de terrenys o dependre del BOE per aconseguir suculents contractes amb el sector públic.\nEl contacte amb l’Estat per aconseguir llicències, monopolis i privilegis és habitual en sectors com l’extracció de matèries primeres, l’acer, la metal·lúrgia, l’energia, defensa, el joc i la construcció, però també els bancs i els serveis de telecomunicacions, el gas i l’electricitat que paguem a casa (la segona més cara d’Europa abans d’impostos) o al petit taller (la més cara). En canvi, indústries com la informàtica, l’automobilística o el tèxtil es consideren obertes i no monopolistes, perquè en aquests casos és més probable que l’èxit depengui de l’eficiència de l’empresa i de la seva capacitat d’innovació en mercats liberalitzats. Un exercici que es pot fer és sumar la fortuna acumulada en els sectors protegits i comparar-la internacionalment. I Espanya no en surt ben parada. Aquest índex de “riquesa per enxufe” suposa el 2,3% del PIB espanyol. Molt inferior al de Mèxic i Xile, ara revoltats contra el govern, però superior al de França (1%), Alemanya (0,9%) i Holanda (0,2%). Un altre indicador que podem calcular és el percentatge de milionaris d’un país en sectors protegits, en relació al total de milionaris del mateix país. I les conclusions són més contundents encara. Espanya ocupa un destacat segon lloc en el rànquing mundial (58%), superant Mèxic i Xile (50%), Estats Units (22,5%), França (21%), Holanda (14%) o Alemanya (7%).\nSabem que Espanya és la desena potència mundial en termes del nombre total de milionaris que viuen en aquest país. Així ho explica en detall el Wealth Report 2019 publicat per Credit Suisse. Exactament, 980.000 espanyols tenen un patrimoni igual o superior al milió de dòlars. Però, si la classificació la calculem en termes del nombre de milionaris que ho són gràcies a treballar en sectors protegits, les xifres són encara més escandaloses. Espanya es situa com la cinquena potència del món, només per darrere dels EUA, Xina, Gran Bretanya i Japó. Concretament, el nombre de milionaris espanyols provinents de sectors extractors de renda que operen sense competència és de 564.883, xifra superior a la d’Austràlia (488.520), França (432.840), Canadà (371.480), Itàlia (213.930) o Alemanya (155.277).\nCategory: Articles d'opinió Tag: ADE, Desigualtats, UManresa Leave a comment


La Diputació participa en les II Jornades Citològiques de Cerca i Rescat - Diari Millars, informació local en valencià.\nLa Diputació participa en les II Jornades Citològiques de Cerca i Rescat\nLa Diputació de Castelló, a través del Consorci Provincial de Bombers, ha participat en la realització de les II Jornades Citològiques de Cerca i Rescat que han tingut lloc avui divendres, i en la qual han participat rescatadors arribats de tota Espanya.\nEl Consorci ha prestat el seu suport organitzatiu i logístic per al desenvolupament de la jornada, desplegant un ampli dispositiu, en el qual han participat entre uns altres la Unitat de Rescat de Muntanya i l’Agrupació de Voluntaris de Protecció Civil de la Diputació. Així mateix, ha instal·lat un Lloc de Comandament Avançant en les instal·lacions del Centre Provincial de Coordinació per a coordinar des d’allí tots els exercicis pràctics que s’han desenvolupat durant la jornada.\nLes proves s’han realitzat simultàniament en les localitats de Nules, Borriol i Soneja, en llocs com a pedreres i fàbriques abandonades i preparades a aquest efecte. L’exercici consistia en un simulacre de rescat per a situacions com les derivades dels sismes. Es tracta d’esdeveniments que impliquen una gran pressió física i psicològica per als equips de rescat, per la qual cosa l’entrenament en aquest tipus d’exercicis resulta fonamental tant per als gossos com per als rescatadors.\nJornades Citològiques de Cerca i Rescat\nPost més nousCastelló estrena en Magdalena el Pla d’Actuació Municipal d’Emergència\nPost més vellsL’Ajuntament d’Onda destina 29.000 euros a dinamitzar el comerç local


Myriam García Abrisqueta, nova presidenta nacional | Mans Unides\nMyriam García Abrisqueta, nova presidenta nacional\nInici Informació ONG Notícies ONG Myriam García Abrisqueta, nova presidenta nacional\nLa nova presidenta, voluntària des de l´any 1999, era responsable de la Operació Enllaç. L´Assemblea General de Mans Unides, reunida a la localitat madrilenya de El Escorial el passat divendres 22, ha triat a Myriam García Abrisqueta com a presidenta de l´organització per als propers tres anys, que es farà efectiu un cop sigui confirmat el nomenament per la Conferència Episcopal Espanyola.\nL´elecció ha estat el punt central de l´Assemblea celebrada a El Escorial durant el cap de setmana passat i presidida per Begoña de Burgos López, que conclou el seu mandat.\nL´Assemblea General va aprovar l´Informe Econòmic de l´exercici econòmic de 2008, va ratificar el nomenament d´auditors per a 2009 i va aprovar, també, el document base per a la Campanya LI (51) de l´any 2010.\nMyriam Abrisqueta va néixer a Madrid el 1964. Casada i mare de dos fills. Cursà estudis al Col legi del Sagrat Cor de Chamartín. Després d´estudiar COU a l´CEU, es va llicenciar en Geografia i Història, especialitzant-se en Història de l´Art a la Universitat Complutense de Madrid.\nEl 1982 va participar en la Missió Arqueològica Espanyola a Jordània i un any més tard a la Missió Arqueològica a l´estiu (Gijón). Entre 1991 i 1999 va treballar a la Fundació Amics del Museu del Prado. Per espai de diversos anys ha estat administradora en Myna 87, en concret dins d´aquesta Societat Limitada, s´ha dedicat a l´assessoria i gestió de patrimonis immobiliaris.\nÉs al 1999 quan ingressa com a voluntària a Mans Unides. Treballa primer en el departament d´Amèrica (Brasil i Colòmbia) de l´Àrea de Projectes, a la vegada que col·labora amb l´Àrea d´Educació per al Desenvolupament.\nAl juny del 2006 assumeix la coordinació del Departament Operació Enllaç, dins l´Àrea de Projectes, responsabilitat que ocupava en el moment de la seva elecció.


Hi ha bruixes a la cuina: Coca de iogurt de xocolata (amb més xocolata)\nPàgina d'inici Índex de receptes Llibres interessants Abracadabra: conversions, proporcions i substituts ▼\nI és que jo no sé vosaltres, però els ingredients i la fórmula de la coca de iogurt és una d'aquelles receptes que tinc gravades a la memòria igual com les taules de multiplicar o els noms dels planetes. No sé perquè però, sigui pel motiu que sigui, m'agrada saber que m'acompanya sempre en moments on em calen solucions ràpides i/o improvisacions de darrera hora.\nLa recepta bàsica i sense floritures ja la tinc publicada a aquí i és estupenda! Amb ella he fet pastissos ben vistosos com aquest per l'aniversari de l'Iris. És una coca absolutament versàtil!\nLa versió amb xocolata és igualment espectacular i també la faig moltes vegades també. De fet, em pensava que ja la tenia publicada però es veu que no... tot i que jo encara posaria les mans al foc que sí que la tenia escrita...\nÉs igual!! Si no està fet, anem a fer-ho ara mateix!\nAquesta vegada n'he fet uns mini bundts. Queden moníssims i es mengen en dues mossegades. Ideals per moments on ens cal una dosis de xocolata instantània! A més, hi he afegit perles de xocolata!! La mossegada no només és ràpida, sinó també MOLT efectiva! ♥\nIngredients - per una coca o 15 mini Bundts.\nNomés per aclarir-ho una vegada mes, ja sabeu que les quantitats dels ingredients de la coca de iogurt, venen donades amb mides: 1 mida = a la capacitat del potet de iogurt - llegiu "Notes"\nUs adonareu que igualment us dono les quantitats en grams entre parèntesis. Perquè? Bé, per qüestions pràctiques! Cada vegada més, els iogurts que comprem a casa venen en pots d'un quilo... ☻\n1 mida i 1/4 de sucre (175 grams)\n1/2 mida d'oli d'oliva suau (70 grams)\n1 iogurt de xocolata (150 grams)\n2 culleretes de pasta de vainilla o les llavors d'1 beina.\n2 mides i 1/2 de farina (250 grams)\n1/2 mida de cacau sense sucre (50 grams)\n1 paquet d'impulsor (15 grams)\n50 grams de perles de xocolata - opcional\nEscalfem el forn a 190°C i preparem el motlle que volgueu utilitzar tot untant-l0 amb una mica de mantega.\nHi afegim el sucre i comencem a batre.\nAixí que la barreja hagi blanquejat, hi afegim l'oli poc a poc sense deixar de batre.\nUn cop tot integrat, ja hi podem tirar el iogurt i la vainilla.\nTamisem la farina, el cacau, el llevat i el bicarbonat de ho afegim a la pasta per la coca. Barrejarem molt bé per no deixar grumolls però pausadament.\nFinalment hi afegim les perles de xocolata, les integrem amb una espàtula i ja podem posar la barreja dins una mànega pastissera d'un sol ús.\nJa només ens falta omplir els motlles de mini Bundts, vigilant no omplir-los massa, i els posem al forn.\nUn cop tenim els Bundts a dins, baixem el forn a 180°C i els deixem coure uns 15-20 minuts. Si en comptes de fer peces individuals, feu una coca amb motlle tradicional, el temps de cocció s'allargarà. Normalment parlem d'uns 30-35 minuts però millor feu sempre la prova de l'escuradents.\nUn cop cuits els traurem del forn i així que els puguem manipular, els posem (encara dins el motlle) sobre la superfície de treball fent que reposin sobre la base. Així agafaran la forma plana que volem que tinguin.\nPassats 5 minuts ja podem desemmotllar i traspassar-los a sobre una reixeta perquè refredin del tot o... els mengem tebis! Són boníssims!! Les perles de xocolata estan mig desfetes i trobar-les a la boca és una verdadera sensació! Vosaltres mateixos, sigui com sigui són satisfacció pura!\nQui ho hauria dit... una simple coca de iogurt... ♥\nLes mides de iogurt. Tal i com us vaig comentar a la coca de iogurt clàssica i parlant de receptes familiars, no hi ha 2 coques iguals. Si doneu un cop d'ull a la xarxa, us adonareu ràpidament que les mesures (mides) dels diferents ingredients varia d'una recepta a l'altre i sempre surt bé: un motiu més per considerar aquesta coca una coca fantàstica!! En aquest cas jo he fet servir igualment la recepta de tota la vida (ja us vaig dir que conté sucre i menys oli que altres receptes que he vist) PERÒ he adaptat la quantitat de sucre encara una mica més perquè el iogurt (en aquest cas) ja porta sucre i la farina. Així hi he pogut afegir el cacau sense perdre hidratació.\nLes quantitats ens grams. Si us mireu les quantitats en grams, només dir-vos que estan calculades a partir d'un iogurt individual de 150 grams. A Suïssa la majoria de iogurts individuals acostumen a ser de 180 grams però resulten una mica massa grossos així que ja fa cosa d'un parell d'anys que n'hi ha de 150 grams. NO se'n troba pràcticament cap de 125 grams que, si no m'equivoco, és la mida habitual a Catalunya. De tota manera, podeu agafar sense cap problema un sol iogurt per fer aquesta recepta. També sortirà bé! Si al final us sembla que la pasta és poc humida, hi afegiu 2 cullerades de llet, remeneu bé i va que xuta! ☻\nPer on començo? Cal tenir present que aquesta coca ja es feia quan ningú es preguntava si era millor separar els rovells de les clares o si primer calia batre els ous i el sucre i desprès anar-hi afegint la resta. Jo, des que compro els iogurts familiars, acostumo a començar batent els ous i el sucre PERÒ no us atabaleu! Comenceu amb els ous i aneu barrejant els ingredients tal i com us vagi millor! La meva mare sempre començava amb el iogurt per tenir el pot a punt...\nDolors Besalu at 8:00\nPalmira http://comeconmigoelblogdepalmira.over-blog.es/ 3/5/17 10:02\nés un dels pocs cocs que no consegueixo que em quedi com m'agradaria, sempre em queda no sé... diguem no com vull!\nPerò amb les teves indicacions ho tornaré a provar perque és un coc que sempre agrada, inclòs quan jo no el trobo perfecte :o)\nDolors Besalu 19/5/17 14:09\nPalmira, dona-li una altra oportunitat amb aquesta recepta: estic segura que et sortirà! Ha de sortir perquè sempre surt!!! :))) Ja m'ho diràs! ;D\nPetons i confiança!\nMiquel 5/5/17 09:09\nUn clasico la coca de yogur y de esta manera con chocolate aun mas buena.Y asi en pequeño y individual mola mas.\nDolors Besalu 19/5/17 14:10\nA mi em soluciona la vida moltes vegades Miquel!!! :D\ncastellar rosa 9/5/17 16:23\nAmb aquesta coca de es fan veritables delicies, t'han quedat de 10 aquest petits bundts.\nJo com la teva mare també faig servir el yogourt primer i així ja tinc el pot vuit, jejeje.\nDolors Besalu 19/5/17 14:11\nÉs que cada cuiner/a té la seva tècnica Rosa i aquesta coca s'adapta a tothom! :)))\nEva Macià 15/5/17 09:46\nLa de iogurt és la COCA amb majúscules, qui no l'ha feta?? i a més admet tants tunnings com imaginació tinguis, amb xocolata no falla mai ;). Un petonàs!!\nDolors Besalu 19/5/17 14:12\nJo no sabria amb quina quedar-me... la clàssica m'agrada moltíssim però aquesta és pur vici!! :)))\nAnna Pigarda 23/5/17 19:35\nEl vici planeja per aquesta recepta! Aquesta l'haig de fer a casa. Sempre he fet la típica coca de iogurt, en tot cas, banyada amb xocolata, però no amb iogurt de xocolata, cacau i gotes de xocolata....uff ja estic salivant...Petonets maca!!\nM Glòria 24/5/17 16:36\nA vegades la faig però afegint-hi només cacau. La propera vegada la faré amb iogurt de xocolata i amb perles de xocolata. Segur que queda es-pec-ta-cu-lar!!!!


El Departament de Cultura, per mitjà de la Direcció General de Política Lingüística, i l'Oficina del Québec a Barcelona col·laboren en l’organització d’un cicle de cinema quebequès amb motiu de la celebració del Dia Internacional de la Francofonia, que se celebra el 20 de març.\nEl cicle inclou un seguit de projeccions, que van des del drama íntim fins la crònica abstracta, passant per crisis existencials i històries d’amor. Totes les pel·lícules programades són una mostra dels talents quebequesos emergents i han estat subtitulades al català amb el suport de la Direcció General de Política Lingüística del Departament de Cultura.\nEl cicle començarà avui a Girona, amb la projecció de Gurov et Anna. L’activitat tindrà lloc a les 19.30 hores al Museu del Cinema i té el suport de l’Alliance Française de Girona.\nEl 17 de març el cicle arriba a Barcelona amb les projeccions de Le Dématèlement i Tu Dors Nicole als cinemes ZumZeig, un centre per a cinèfils que aposta pel cinema independent i obres de realitzadors emergents. Les projeccions es faran a les 19.40 i a les 21.50 hores.\nA partir de dimecres 23 de març, cada dimecres fins al 6 d’abril, els Cinemes Guiu de la Seu d’Urgell també projectaran films quebequesos. Les sales obriran a les 22 hores.\nFinalment, el Dia Internacional de la Francofonia arriba als cinemes Girona de Barcelona els dies 1, 2 i 3 d’abril. Les pel·lícules aniran precedides d’un curtmetratge que les introduirà. El dia 1 d’abril, a les 20 hores, Le Dématèlement anirà acompanyada del curt Thirtymasks, de Martine Frossard. El 2 d’abril, Les chiens ne font pas des chats, de Cristina Martins, introduirà Gurov et Anna, a les 18 hores. I el diumenge, 3 d’abril, també a les 18 hores, el cicle quebequès de cinema acabarà amb les projeccions del curt La viemagnifique sous l’eau, de Joël Turpin i la de la pel·lícula Tu Dors Nicole.\nDes de 1990, el 220 milions de francòfons de tots els continents celebren el valors de la solidaritat i del diàleg entre les cultures reunides per la francofonia.\nEnguany és el primer cop que totes les pel·lícules del Cicle de Cinema Quebequès es projectaran a Catalunya en versió original subtitulada en català.\nMés informació a: www.gencat.cat/llengua/cinema


El govern espanyol proposa reduir a tres els tipus de contracte\nLa ministra d'Ocupació també posa sobre la taula l'opció de penalitzar les empreses amb més rotació\n2 min. Madrid 19/09/2017 15:54\n651x366 La ministra d'Ocupació, Fátima Báñez, amb els representants sindicals de CCOO i UGT. / EFE La ministra d'Ocupació, Fátima Báñez, amb els representants sindicals de CCOO i UGT. / EFE\nTres tipus de contracte laboral i penalitzacions a les empreses amb alta rotació. Aquestes són dues de les principals propostes que aquest dimarts ha traslladat la ministra d'Ocupació i Seguretat, Fátima Báñez, als agents socials (patronals i sindicats). La trobada ha servit per fixar l'agenda i els objectius d'aquest curs polític i per començar a sondejar objectius concrets.\nUna de les principals propostes que s'emmarca dins la taula de treball que aborda la millora de la qualitat de les feines és la de simplificar els tipus de contracte de treball a tres: un d'indefinit, un de temporal i un de formació únic amb jornades de treball a temps complet o a temps parcial. En el cas del contracte temporal, a més, es tractaria d'un contracte que ha sigut batejat com "de protecció creixent" perquè portaria implícita una indemnització creixent en cas d'acomiadament com ja s'havia pactat amb Ciutadans. Tot i això, en la proposta no es van determinar més detalls d'aquesta intervenció.\nL'altre punt clau de la reunió són les mesures que els agents volen acordar per reduir la temporalitat, un dels grans problemes del mercat de treball espanyol. Per resoldre-ho, a banda d'incrementar la indemnització d'aquest tipus de contractes, la ministra ha proposat penalitzar les empreses amb més temporalitat o amb rotació excessiva a través d'un increment de les cotitzacions socials i d'un nou incentiu a les cotitzacions de les empreses que tinguin més contractes indefinits.\nSobre el mercat de treball juvenil, la proposta del govern espanyol és equiparar el contracte de treball en pràctiques al de formació i al d'aprenentatge en matèria de cotització, amb incentius per a la conversió en indefinit.\nTant portaveus sindicals com patronals han sortit satisfets de la reunió però amb alguns matisos, sobretot per part de la patronal pel que fa a la penalització de la temporalitat. El president de la CEOE ja ha avisat que perjudicaria les empreses si hi havia increments de les cotitzacions. Per la seva banda, secretari general de CCOO, Unai Sordo, ha qualificat de "satisfactòria" la trobada.


L’Ajuntament de Xest compra purificadors d’aire per a les instal·lacions municipals – tucomarca.com\nHomeSeccióLa ComarcaCanal SalutL’Ajuntament de Xest compra purificadors d’aire per a les instal·lacions municipals\nEs tracta d’una mesura per augmentar la seguretat en espais tancats, complementària a la ventilació, la distància, la mascareta i la higiene de mans\nLes regidories de Medi Ambient i Sanitat han apostat per la compra de 31 aparells purificadors d’aire per col·locar en els edificis municipals, amb l’objectiu d’augmentar la seguretat i minimitzar el risc de contagis, tant per al personal com per als veïns i veïnes que van a fer tràmits presencials.\n“El més important és que els espais estiguin ben ventilats, que les superfícies estiguin netes i que les persones que estiguin en aquests llocs respectin la distància, portin la mascareta en bon estat i posada correctament i es higienicen les mans; no obstant això, creiem que els purificadors són una bona iniciativa per complementar la seguretat de les estades a través del filtrat de l’aire i el seu sistema d’eliminació de partícules amb llum ultravioleta”, ha explicat el regidor de Medi Ambient, David Pujals.\nEls purificadors són de dos tipus, uns per a espais més grans, amb més capacitat de filtrat, dels que s’han comprat 10, i altres adequats per a despatxos i llocs més petits, els 21 restants. Tots ells ja s’han distribuït a l’ajuntament, el Centre de Formació de Persones Adultes, les oficines de Serveis Socials, la seu de la Policia Local i les instal·lacions de la brigada municipal. En total s’han invertit prop de 5.000 euros d’una partida pressupostària destinada a mobiliari.\n“Hem fet aquesta xicoteta inversió per sumar seguretat a les estades municipals, amb l’objectiu de reduir el risc de contagi durant els contactes que es produixen en elles”, ha apuntat la regidora de Sanitat, Mª Ángeles Llorente.\nL’Ajuntament de la Pobla de Vallbona aprova el seu primer emblema corporatiu


📚 Comprar Llibres signats per l'autor o autora | Abacus Online\nVols el llibre signat per l’autor o autora? Troba a la botiga online d’Abacus les novetats literàries signades pels escriptors i escriptores més tops de forma exclusiva. Aconsegueix un dels exemplars dedicats exclusius abans de que s’esgotin. Regala molt més que un llibre!\n15.95 - 24.96\nPirates Rodamons - Signat per l'Autor\nEl Pot Petit presenta els Pirates Rodamons en un àlbum il·lustrat per a tota la família! Un llibre que et recordarà quel'amistat és el més gran tresor! Diverteix-te amb les increïbles aventuresdels Pirates Rodamonsi descobreix el tresor més grandetots: l'amistat! Estàs preparat per pujaral vaixell i jugar, cantar i ballar amb EL POT PETIT?\nLa núvia gitana - Signat per l'Autora\nEDICIÓ SIGNADA PER L'AUTORA DEL LLIBRE, CARMEN MOLA.La novel·la policíaca més revulsiva de la literatura espanyola. «Poderosa, original i addictiva. Una nova veu amb un increïble potencial, que recorda Dolores Redondo, Pierre Lemaitre i Lucca D'Andrea.»SANDER KNOL, editor de Xanders (Països Baixos) Susana Macaya, una jove gitana educada com a paia, desapareix després del seu comiat de soltera. Troben el seu cadàver dos dies després: la víctima ha estat brutalment torturada seguint un ritual insòlit i atroç. La seva germana Lara va patir una sort idèntica set anys enrere, a la vigília de les seves noces, però l'assassí compleix condemna a la presó: algú ha imitat els seus terribles mètodes o hi ha un innocent empresonat? La inspectora Elena Blanco, una policia veterana, amant del karaoke, dels cotxes de col·leccionista, de les relacions sexuals en totterrenys i de la grappa -en la qual intenta ofegar el seu dolorós passat-, haurà d'aixecar els vels un a un per descobrir qui ha pogut venjar-se amb tanta crueltat de totes dues núvies gitanes. En el camí, s'enfrontarà als seus pitjors fantasmes. Ressenyes:«La novel·la negra o muta o s'estanca. Carmen Mola és l'escriptora mutant. El pitjor d'ella: que no la pots convidar a un Festival.»Carlos Zanón «Qui és Carmen Mola? Que importa, potser? Les seves novel·les atrapen amb una originalitat que ens sotmet i ens fa desitjar més, molt més, quan, horroritzats, ens adonem que ens trobem ja a l'última pàgina.»Jordi Llobregat, director del Festival Valencia Negra «Des de la primera pàgina, Carmen Mola, sigui qui sigui, demostra tenir una veu pròpia, i això, dins i fora del gènere negre, ja és molt, potser la meitat de tot. O més.»Lorenzo Silva «L'Elena Ferrante espanyola? [...] Una estructura sòlida i un argument portat com un clàssic policial però que al mateix temps trenca diversos convencionalismes.»Juan Carlos Galindo, El País «Tots cauen rendits (perquè qui l'agafa ja no para) davant la força i la intensitat d'una història que no desmereix el millor noir de Pierre Lemaitre, comparteix elements amb Sandrone Dazieri i té com a protagonista una (sí, és una dona) detectiu d'aquelles que fan època (i sèries).»Inés Martín, ABC «Crua, arriscada, actual: Mola se surt dels esquemes establerts.»Gorka Rojo, Zenda Libros Els editors estrangers han dit:«Absorbent. Dels thrillers més fascinants i més ben escrits que s'hagin vist a Espanya en els últims anys.»Britta Claus, editora de Penguin Verlag (Alemanya) «Un debut impressionant. La vaig devorar de la primera a l'última pàgina.»Siren Maroy, editora de Gyldendal Norsk Forlag (Noruega)\nUn bon cel - Signat per l'Autor\nEDICIÓ SIGNADA PER L'AUTOR DEL LLIBRE, TONI SOLER.El zelador d'Olot i la banalitat de la mort. Un relat amb el transfons del significat del pas del temps, la vellesa i la vida digna. La tardor del 2010, la ciutat d'Olot es va commocionar en conèixer la detenció de Joan Vila Dilmé, un zelador que havia propiciat la mort d'onze persones grans a la residència geriàtrica de La Caritat. A través de la reconstrucció dels fets i d'un acurat retrat de l'assassí, l'autor fa una aproximació a la seva pròpia visió de la vellesa, del concepte de vida digna, i de la trista banalitat que sovint acompanya els crims més abjectes. Toni Soler té el gran do de l'eficàcia narrativa. És substantiu, i en poques ratlles sap mostrar l'ànima de tots els personatges que entrecreuen aquesta història, també la seva, lligada a la Garrotxa, "el lloc -afirma- on més fàcilment connecto amb la idea del pas del temps". Amb la precisió que només tenen els que dominen l'eina narrativa sense trampes, Toni Soler ha construït un relat molt personal que va molt més enllà de la crònica negra.\nSi ens ensenyessin a perdre - Signat per l'Autor\nEDICIÓ SIGNADA PER L'AUTOR DEL LLIBRE, ALBERT ESPINOSASi mires la vida de prop, no té cap sentit. Allunya-te'n i gaudeix-ne! Aquest llibre entronca amb el vers increïble: «Al lloc on has estat feliç, no hauries d'intentar tornar-hi». És una de les veritats més grans que existeix, i perdre aquest lloc mai no és trist, perquè sempre n'arribaran de diferents i millors.\nParaules que tu entendràs - Signat per l'autor\nEDICIÓ SIGNADA PER L'AUTOR DEL LLIBRE, XAVIER BOSCH.Aquella tarda no van tenir pressa. No els empaitava ningú i les hores es negaven a avançar. Van tornar a la ciutat sense posar la música del cotxe, van esborrar la boira del camí i van retrobar la pau de saber que ja no els quedaven preguntes urgents per fer-se. La Mara Lincoln,aventurera incansable, organitza viatges exclusius per als seus clients. El Xavi Vera, arquitecte d’èxit,rep l’encàrrec de dissenyar la casa de la seva vida.La parella es disposa a brindar per l’any nou en un hotel als Alps suïssos, amb els quatre amics de sempre. Tots sis riuen, juguen i són feliços, però res no és mai el que sembla. L’any que enceten pot canviar-ho tot. Paraules que tu entendràs és un retrat esmolat de la convivència. Una novel·laque explora les relacions de parella, els secrets decadascú i l’ús que fem de la veritat. Amb una combinació de tendresa i ironia, de nostàlgia i recerca constant de la bellesa, els personatges es mouen pels replecs de l’ànima, disposats a emocionar-nos. Després dels èxits d’Algú com tu i de Nosaltres dos, Xavier Bosch es consolida com el gran constructor d’intimitats de la nostra literatura.\nSol com un mussol - Signat per l'autor\nEDICIÓ SIGNADA PER L'AUTOR, JORDI BASTÉ.La veu més escoltada de Catalunya. El seu llibre més personal.Els secrets de fer ràdio al límit. A contrarellotge i apassionadament, Jordi Basté i el seus han fet possible l’impossible: sis hores diàries de ràdio i xifres rècord d’audiència durant una situació excepcional. Tancats a casa, amb pors i incerteses, havent donat positiu en Covid-19 i amb bona part de l’equip malalt.El periodista revela en aquest llibre laseva cara més íntima, les dèries i angoixes, i allò que el fa somriure: les obres del pis de sota que es colen en els seus davantals la conversa amb Pilar Rahola i Oriol Mitjà que el deixa en estat de xoc la coordinació a distància de membres del seu equip que lifa pensar en la pel·lícula Ratatouille o la trobadaamb Toni Clapés, Agnès Marquès i Xavi Bundó per posaren comú l’experiència de fer ràdio des de casa.Una mirada a l’interior del programa, un homenatge a l’equip, una defensa del periodisme i el retrat d’uns mesos que ningú oblidarà.\nParaula de jueu - Signat per l'autor\nEDICIÓ SIGNADA PER L'AUTOR DEL LLIBRE, MARTÍ GIRONELL.El mestre d’obres Pere Baró rep l’encàrrec de la vila reial de Besalú de reconstruir el pont que tres-cents anys abans havia aixecat el constructor Prim Llombard. Una riuada l’ha destruït i posa en risc l’expansió i la posició comercial de la ciutat. Un jove jueu, en Kim, descendent dels Llombard, troba la manera de participar en les obres, que s’aturaran per causes que es veurà abocat a investigar.Una aventura medieval i vital que protagonitzen en Kim i l’Ester, una noia cristiana que treballa entre l’hospital de l’Almoina de Barcelona i el call jueu. A través d’ells veurem com jueus i cristians viuen la seva complexa realitat mentre ens capbussem en els costums del segle xiv. El poder de les paraules, la força de les conviccions, l’amor i el respecte com a ingredients bàsics per aixecar un pont d’entesa entre les dues religions. Una empresa que no serà gens fàcil perquè trobaran persones d’un costat i de l’altre que estan disposades a impedir-ho.\nLa casa de foc - Signat per l'autor\nEDICIÓ SIGNADA PER L'AUTOR DEL LLIBRE, FRANCESC SERÉS.Una nit d’hivern, un home arriba al Sallent de Santa Pau. Ben aviat, el nouvingut rep l’encàrrec de fer classes a laMar, una noia de tretze anys. La seva família és l’eix al voltant del qual giren totes les vides de la vall del Ser. “Aquesta nena es perdrà”, diu el seu avi,un home que té el do de trobar aigua sota terra i dedonar ordres sense obrir la boca. Per esbrinar què vol dir perdre’s, haurem de recórrer els camins que uneixen les cases i les vivències dels habitants d’una vall on tothom hi arriba fugint d’alguna cosa i noméses queden els que no han pogut anar-se’n. El forasterbusca les històries soterrades com un saurí les vetes d’aigua, i es va fent un retrat de la vall i de laseva gent, del temps i del país, dels seus mites i d’ell mateix. Som al centre del món i de la història.La casa de foc és una obra enganxada a la realitat i a la màgia, una novel·la que busca i que troba, una història que recorre el nostre present i que ens parla del futur, un llibre que cal llegir.\nTirant lo Blanc - Signat per l'autor\nEDICIÓ SIGNADA PER L'AUTOR DEL LLIBRE, JOANOT MARTORELL.El Tirant lo Blanc és la més important de les novel·lesescrites en llengua catalana i, probablement, la millor de la literatura europea del seu temps. L’obra deJoanot Martorell transcendeix els llibres de cavalleries medievals, per la mentalitat, per l’amplitud demires, per l’humor, perquè no descriu gestes miraculoses en escenaris irreals i perquè les qualitats de l’heroi són ben humanes. El Tirant és una novel·la de cavallers i de batalles, però també una història de seduccions i d’amors, amb episodis divertits, una sensualitat festiva i una ironia intel·ligent. Al Quixot, Cervantes ja va escriure que “por su estilo eséste el mejor libro del mundo”. Però el català que utilitzava Joanot Martorell al segle XV és un impediment per a molts lectors que avui volen gaudir del nostre clàssic. Per això l’escriptor i filòleg Màrius Serra ha dut a terme una actualització lingüística del text, magnífica, impecable, que no pretén suplantar laversió original, sinó convidar els lectors i lectores d’avui a la lectura plaent de la primera novel·la moderna.\nEl fil invisible - Signat per l'Autora\nEDICIÓ SIGNADA PER L'AUTORA DEL LLIBRE, MÍRIAM TIRADO TORRAS.Un conte sobre els vincles que ens uneixen amb els qui més estimem. Escrit per la Míriam Tirado, consultora de criança conscient i periodista especialitzada en maternitat, paternitat i criança. La Nura ha descobert el secret que amaga el melic. Ara ja sap que en surt un fil invisible que la uneix a totes les persones que més s'estima: la mare, el pare, els avis, els tiets, els cosins, els amics... S'ha acabat tenir por quan no estiguin amb ella perquè sap que aquest fil la lliga a ells més enllà del temps i de l'espai i que els connecta sempre! Un conte sobre els vincles que ens uneixen amb els qui més estimem, i sobre com, sovint, les coses més importants són aquelles que no es veuen.\nUn oceáno para llegar a ti - Signat per l'autor\nEDICIÓ SIGNADA PER L'AUTORA DEL LLIBRE, Sandra BarnedaFINALISTA PREMIO PLANETA 2020Una novela tierna y atrevida sobre los secretos familiares y las emociones silenciadas.Tras la muerte de su madre, Gabriele vuelve al pueblo de los veranos de su infancia. Allí le espera su padre, con el que no habla desde hace años. Juntos se disponen a cumplir el último deseo de Greta: que las tres personas más importantes de su vida —su marido, su única hija y su cuñada— esparzan sus cenizas en un lugar donde fueron felices. Los secretos que Greta desvela en las cartas que deja a su familia terminarán con el silencio entre padre e hija y, como en un dominó, alterarán la vida de todos y propiciarán un encuentro inesperado que hará que Gabriele descubra que en la vulnerabilidad se halla la magia de la vida.¿Y si el destino de las personas tendiera un hilo invisible que las conecta con aquellos que deben encontrar? ¿Y si la vida solo fuera un viaje para encontrarlos?\nMeteocuriositats - Signat per l'Autor\nEDICIÓ SIGNADA PER L'AUTOR DEL LLIBRE, TOMÀS MOLINA.Converteix-te en un meteoròleg expert amb el Tomàs Molina! Per què el cel és blau? Com podem saber si plourà? Com es forma l'arc de Sant Martí? De què estan fets els núvols? Per què els trons fan tant soroll? Segur que moltes vegades has mirat al cel i has pensat que el temps està boig... Però no! La realitat és que cada fenomen meteorològic té una explicació científica, curiosa i divertida. Estàs preparat per descubrir-la?\n*Les unitats són limitades i no es pot demanar la personalització de la dedicatòria de l’autor o autora del llibre.


vuit narcotraficants agraeixen al Ministre Gallardón la fi de la Justícia Universal - BARCELONA RADICAL\nvuit narcotraficants agraeixen al Ministre Gallardón la fi de la Justícia Universal\nLa fi de la justícia universal està portant, per exemple, la dificultat de perseguir delictes diferents dels de lesa humanitat i genocidi, però que també produeixen uns efectes devastadors, com ara el tràfic de drogues. A l'Audiència Nacional s'acaba de produir un primer cas concret, el que ha obligat el jutge Fernando Andreu a deixar en llibertat vuit mariners egipcis detinguts en aigües de la província d'Almeria quan transportaven en un pesquer un total de 9,8 tones d'haixix distribuïdes en 450 paquets.\nEl jutge Andreu ha considerat que després de la reforma de la justícia universal i les seves noves normes restrictives hi ha una falta de jurisdicció dels tribunals espanyols, per la qual cosa ha acordat el sobreseïment de la causa oberta en contra dels vuit presumptes narcotraficants. El magistrat raona en la seva resolució que, en aplicació de la nova normativa, els tribunals espanyols no poden instruir ni perseguir aquests fets, que encaixarien en un delicte de tràfic de substàncies estupefaents comès per ciutadans estrangers.\nAndreu subratlla que, si bé subsisteixen certes competències sobre una sèrie de delictes amb independència que s'hagin comès en un altre territori, aquest marge d'actuació s'ha reduït molt amb la recent reforma. El jutge de l'Audiència Nacional subratlla que s'han establert "una sèrie de requisits que suposen una restricció important de la competència dels tribunals espanyols per al coneixement de fets comesos fora de les nostres fronteres". Andreu recull la dada que els mariners arrestats no són de nacionalitat espanyola, el vaixell en el qual transportaven la droga no té pavelló espanyol i tampoc no tenien intenció de cometre el delicte a Espanya, ja que van ser detinguts quan es dirigien a Líbia. El que sí que ha pogut ordenar el jutge és la destrucció de la droga confiscada.\nEl vaixell va ser interceptat la nit del darrer 6 de març a unes 60milles al sud-est del cap de Gata (Almeria). L'operació va començar quan mitjans aeris de Vigilància Duanera de l'Agència Tributària i de la duana Francesa van detectar un pesquer sospitós, que no duia bandera però amb retolació en caràcters àrabs a la proa, a unes 25-30 milles nàutiques al sud d'Almeria. L'embarcació va resultar sospitosa perquè la zona on es trobava, per a un vaixell d'aquestes característiques, és "inhabitual", per la qual cosa es va establir un dispositiu de vigilància aeronaval, amb resultats positius.\n9-IV-14, J.M. Brunet, lavanguardia


RESOLUCIÓ INT/1024/2006, de 10 d'abril, d'atorgament de la medalla de bronze al mèrit policial amb distintiu blau al senyor Josep Fornell Rodríguez, assessor de Relacions Institucionals i Protocol de la Delegació del Govern de l'Estat a Catalunya. - DOGC. Diari Oficial de la Generalitat de Catalunya - Legislació - VLEX 20339953\nRESOLUCIÓ INT/1024/2006, de 10 d'abril, d'atorgament de la medalla de bronze al mèrit policial amb distintiu blau al senyor Josep Fornell Rodríguez, assessor de Relacions Institucionals i Protocol de la Delegació del Govern de l'Estat a Catalunya.\nINT/1024/2006, de 10 d'abril, d'atorgament de la medalla de bronze al mèrit policial amb distintiu blau al senyor Josep Fornell Rodríguez, assessor de Relacions Institucionals i Protocol de la Delegació del Govern de l'Estat a Catalunya.\nLa Direcció General de Seguretat Ciutadana ha tingut coneixement pel conducte reglamentari de la destacada trajectòria professional del senyor Josep Fornell Rodríguez, assessor de Relacions Institucionals i Protocol de la Delegació del Govern de l'Estat a Catalunya.\nLa col·laboració del senyor Josep Fornell Rodríguez ha facilitat l'assistència del cos de mossos d'esquadra a les diferents reunions de seguretat que es duien a terme en la Delegació del Govern i en les quals participaven les forces i cossos de seguretat de l'Estat, evitant que la participació del cos de mossos d'esquadra quedés relegada a un segon terme en aquells dispositius en què les competències eren de les forces i cossos de seguretat de l'Estat. Així mateix, hores d'ara en què les competències del cos de mossos d'esquadra son plenes en matèria de seguretat ciutadana i ordre públic a la ciutat de Barcelona, el senyor Fornell segueix mantenint unes excel·lents relacions amb aquest cos pel que fa a les comunicacions d'esdeveniments i de visites d'autoritats i alts càrrecs,...


Com utilitzar endolls de Bahrain a Nigèria\nConnectors, preses de corrent, adaptadors i altra informació necessària per viatjar des de Bahrain a Nigèria en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Bahrain a Nigèria sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


CEC - Notícies - El Col·legi d’Economistes de Catalunya i PIMEC proposen crear un sistema d’indicadors que mesurin l’eficiència i eficàcia d’ús dels fons de rescat europeus\nEl degà del Col·legi d'Economistes de Catalunya (CEC) Anton Gasol, el president de PIMEC Josep González i la coordinadora del Grup d'Experts per a la Reactivació de l'Economia Catalana (GEREC) Carme Garcia han presentat aquest matí en roda de premsa virtual el primer informe del GEREC, un grup d'experts creat a iniciativa del CEC i de PIMEC amb l'objectiu de contribuir en l'anàlisi de la situació econòmica i social i marcar les línies estratègiques cap a la reactivació de l'economia.\nEl primer document del GEREC analitza el fons de rescat de la Unió Europea (UE) i què s'hauria de tenir en compte perquè aquest sigui una gran oportunitat per a la transformació del model econòmic de Catalunya i el conjunt de l'estat. La coordinadora del GEREC Carme Garcia ha detallat les diverses propostes que es recullen a l'informe del GEREC, destacant que les expectatives creades i del desconeixement al voltant dels fons de rescat de la UE juntament amb la manca de debat real i el risc d'un calendari estret i d'uns terminis reduïts ens situa en un moment crític. En aquest sentit el GEREC fa un crit d'alerta i recorda que aquests fons representen una gran oportunitat per a la reactivació econòmica que només es farà efectiva si els recursos s'aprofiten de forma integral i es distribueixen sota criteris de transparència, agilitat, eficiència i objectivitat amb projectes solvents i ajustats a les condicions requerides per la Comissió Europea. La demanda dels economistes i empresaris del GEREC és clara: cal que en aquesta ocasió Espanya i Catalunya no tornin a perdre una nova oportunitat per transformar el seu model econòmic.\nD'altra banda, el GEREC considera que els fons europeus per a la reactivació econòmica haurien de ser una de les prioritats de les agendes polítiques de tots els governs, els grups polítics i la iniciativa privada i mostra la seva preocupació per la manca de debat i d'estratègies conegudes sobre què, com i qui pel que fa a aquests fons. Per això fa una crida les institucions públiques i privades de tot tipus a participar en el disseny d'aquestes línies bàsiques amb l'objectiu d'evitar malbaratar recursos, per la pèrdua que suposaria l'oportunitat de millora i la mala imatge que això donaria cara a la resta de membres de la Unió Europea.\nA més, el GEREC considera que és fonamental que s'aclareixi el més aviat possible el repartiment dels fons que rebrà Espanya, amb tota la transparència possible perquè siguin els millors projectes els que rebin els fons. Per tal de dotar de transparència la iniciativa, el GEREC proposa crear un sistema d'indicadors que mesurin l'eficiència i l'eficàcia d'ús dels fons europeus aplicats per les administracions públiques i per les empreses que permeti analitzar com repercuteixen els recursos comunitaris i com és la gestió dels mateixos. Cal que aquest sistema es faci públic el més aviat possible, així com l'entitat encarregada i el procediment a utilitzar.\nL'informe del GEREC destaca a més que Catalunya ha de ser un agent actiu en l'estructuració, definició i seguiment de tota l'actuació al voltant dels fons per a la reactivació econòmica com a eix central per potenciar la seva competitivitat actual. Per això proposa focalitzar els projectes en uns determinats sectors prioritaris que siguin potents a Catalunya i que impulsin la sostenibilitat, la digitalització i la resiliència. A més anima als representants polítics, públics, institucionals i de l'àmbit privat a proposar projectes, exigir informació i recursos, influir en les decisions i treballar pel conjunt de l'economia.


Continua la repressió de l'Estat: la Fiscalia demana que el TSJC investigui Lluís Salvadó per l'1-O - EbreDigital.cat\nLa fiscalia ha demanat a la magistrada titular del jutjat d’instrucció número 13 que elevi al Tribunal Superior de Justícia de Catalunya (TSJC) una exposició raonada perquè investigui Lluís Salvadó per l’1-O. Salvadó és diputat al Parlament i, per tant, aforat. En el seu escrit, el ministeri públic creu que ara és el moment d’enviar l’exsecretari d’Hisenda al TSJC després d’escoltar diverses declaracions i d’haver rebut els informes de la policia judicial sobre els documents intervinguts durant els registres del 20-S. Al seu parer, Salvadó podria haver comès els delictes de malversació, prevaricació, desobediència, revelació de secrets i organització criminal.\nSegons la fiscalia, la participació de Salvadó queda atribuïda per les diferents declaracions que va fer als mitjans i per diverses converses telefòniques, de les quals es desprèn que l’actual diputat d’ERC «era coneixedor de l’estratègia i full de ruta a seguir per aconseguir la independència de Catalunya». Apunta, a més, que també tenia a casa un document de treball sota el títol «Full de ruta unitari del Procés sobiranista català» i un altre amb preguntes i respostes sobre els pressupostos de Catalunya on s’incloïen despeses per a la celebració del referèndum, entre altres.\nEntre les converses telefòniques, la fiscalia en cita algunes on ell parla del vot per correu i l’enviament de la targeta censal, on diu que ell està disposat a obeir les lleis emanades del Govern per sobre de les de l’Estat i que té l’encàrrec de tenir preparades les estructures d’estat que el competent per al 2 d’octubre i per a la declaració d’independència.\nDe fet, en els registres al seu domicili i despatx es va trobar un document amb les activitats a desenvolupar abans de la desconnexió per part del Departament de Vicepresidència, Economia i Hisenda, com ara el desplegament de l’Agència Tributària Catalana. També es van trobar altres documents sobre repartiment d’actius i passius, mesures judicials a adoptar en resposta a l’Estat o previsions econòmiques sobre el pla de tresoreria del nou estat. Salvadó també tenia un esborrany del decret d’estructura del futur Ministeri de Vicepresidència, Economia i Hisenda.\nLa fiscalia també apunta que es van localitzar trossos de paper trencats en la fotocopiadora que un cop reconstruïts mostren que Salvadó i Elsa Artadi havien de coordinar els escenaris posteriors al referèndum.\nAquesta petició de la fiscalia perquè el TSJC investigui Salvadó és un dels motius que esgrimeix també el ministeri públic per reclamar al mateix tribunal que declari aquesta causa complexa, ja que inclouria Josep Maria Jové i també Lluís Salvadó, de forma que el termini d’instrucció es pugui allargar 18 mesos en lloc de sis.


Dillatari. Ponç Pons. Quaderns Crema. 2005.\nL’autor, el poeta menorquí Ponç Pons, reflexiona sobre allò que més el preocupa com ara la pèrdua progressiva de la seva llengua i l’ocupació de la seva illa durant els mesos d’estiu.\nAmant de la tranquil·litat i la senzillesa, del silenci i la vida austera, escriu, o ho sembla, sense rescriure. Els fills i la literatura, dues de les seves dèries, ocupen bona part del seu diari. Hi ha força poesies, que formaran part, potser, de futurs llibres. Pel meu gust l'autor cita excessivament, cosa que arriba a embafar.\n“Sé que sóc una persona ciclotímica i tenc dues personalitats. Hi ha l’home públic, alegre, saludador, somrient, que fa cas de tothom i és amorós, al·loter, simpàtic, divertit, bona persona (els veïns sempre recorren a mi quan tenen problemes), i hi ha l’home solitari, callat, ocult, malalt de literatura que escriu aquest quadern”.\nLes cent noranta pàgines que formen aquest volum quedaran amorrades, per sempre més, a la meva pila de “dietaris”.\nM'has tocat una fibra sensible. En Ponç Pons és un dels meus poetes preferits, i també un bon amic.\nFins el moment de publicar el Dillatari despertava emocions i adhesions incondicionals. Imagin que és per la manera d'obrir-se als altres, d'una manera tan poc pudorosa que algunes persones no han acabat d'assaborir el dietari. Record especialment una crítica ferotge i demolidora de Ponç Puigdevall al Quadern de El País la primavera passada. Li va fer molt de mal a Ponç aquell acarnissament. I li ba fer mal pel que té de personal. El que Puigdevall no suportava era la idea de veure un home feliç que escriu a la vora de la mar o davall una figuera.\nEm sembla, Biel, que els haikus i altres versos que hi ha al Dillatari no formaran part d'altres llibres: són aquest llibre. Aquesta plaqueta està concebuda així, com la bitàcola d'un estiu de fa alguns anys a Macaret. En Ponç, na Roser, en Llorenç i n'Ignasi.\n19 de febrer, 2006 22:45\nL'estiu passat vaig coincidir per casualitat a Ciutadella amb l'autor de Dillatari. Ponç Pons presentava el seu llibre i va passar-se tres quarts de la intrevenció parlant de les males crítiques que va rebre.\nLes crítiques no haurien d'obsessionar a ningú, formen part del joc. Si fas públic allò que escrius estàs exposat a les crítiques, fins i tot ferotges i injustes, dels altres.\n20 de febrer, 2006 09:01\nJo també hi era aquell matí de dissabte a sa plaça des pins de ciutadella, en el marc de la festa-engendre que l'ajuntament anomena "diada del dia menorquí". És cert, les crítiques no haurien d'obsessionar ningú, però hi ha casos molt excepcionals.\n20 de febrer, 2006 10:18\nEm vaig llegir fa temps el dillatri d'en Ponç Pons per recomenació d'en Jaqme (Atlàntida) i em va agradar moltíssim. L'alternança de la prosa i el haiku em va recordar als haibuns dels mestres japonesos.\nÉs cert el que dieu de que les crítiques no haurien d'obsessionar a ningú, però quan per criticar trepitjem terreny massa proper a lo personal, les crítiques deixen de ser tals per passar a ser atacs rabiuts. És complicat, aleshores, no capficar-se.\nEn fi, espero que aquest no sigui el darrer dillatari del poeta.\n20 de febrer, 2006 11:46\n"Qui escriu pot ser considerat una mena de desafiador general. Tothom té dret a atacar-lo ja que ell ha abandonat les fileres comunes de la vida fent un pas endavant i oferint el seu mèrit al judici públic. Cap home pot aspirar amb justicia a l'honor sinó és a risc de ser atacat"\n20 de febrer, 2006 19:31\nhai, Alícia¡ si t'agrada la poesia de Pons i estàs en el teu dret. Però a mi, aquest recull de cites literàries tretes del reader's digest del happy books em resulta insuportable, embafador, ensucradíssim... té raó Puigdevall quan diu que no ha entès els autors dels que parla i és que el crític pot semblar-te massa afilat però el retracta tal qual és:més fals que un duro sevillano. Fixa't si s'estima na Roser que aquest curs està enredat amb la portera més jove de l'institut, l'any passat amb la professora de filosofia... Falsa la literatura, fals ell...\n16 d’abril, 2007 22:51\nPer a mi, el Ponç Puigdevall es un amargat integral, que no ha pogut publicar una novela com deu mana,aixo si, ha fet traduccions i articles. Ha sigut un dels famosos intelectuals que ens volien alliçonar de com ser més espanyols, ha mostrat la seva xuleria a la entrega dels premis Just Casero, riguent-se de la seva traducció al castellà dels "Soldados de Salamina", diguen que era una absurditat traduir-lo, i podria seguir, i seguir. Com ha dit, un altre comentarista, es injust acarnisar-se quant obres el teu cor i el deixes escrit en un llibre. Llarga vida i obra a Ponç Pons! Saltucions d'un gironí.\n20 de setembre, 2007 22:40\nHola gironí. Veig que la discusió encentada en aquest post encara dura. I me n'alegro!\n25 de setembre, 2007 11:32


Istami - Viquipèdia, l'enciclopèdia lliure\nIstami fou el primer yabghu dels turcs occidentals, per divisió dels dominis del seu pare Bumin, i supeditat al seu germà Muhan, khan de tots els turcs i de les hordes orientals. Tenia seu a l'alt Yilduz prop de Qarashahr i de Kuldjha (la residència d'hivern era al Issik-kul, a la vall de Talas). El límit amb els orientals era al Gran Altai i les muntanyes a l'est de Ha-mi. Istami fou conegut en àrab com Sindjibu i en grec com Silzibul, nom que podrien derivar del seu títol.\nVers el 560 es va aliar a Cosroes I el just (Cosroes Anushirwan 531-579) i junts van atacar als heftalites. Aquestos debilitats sembla que van abandonar l'Àsia Central, i encara que una part va romandre al Panjab, la resta va emigrar a l'occident (possible origen dels àvars). Els turcs van ocupar Sogdiana i els perses Bactriana.\nLlavors va rebre una sol·licitud d'aliança dels romans d'Orient (com a veïns dels sassànides perses). Istami tenia com a principal interès el comerç per la ruta de la seda, i va enviar a un sogdià de nom Maniakh (els sogdians controlaven les caravanes) a la cort persa per demanar el pas lliure al rei Cosroes I, però aquest, com que Pèrsia volia el monopoli de la venda de seda a Bizanci, no ho va concedir. Llavors Istami es va entendre amb els romans d'Orient i el 567 va enviar al mateix Maniakh a Constantinoble, a través del Volga i el Caucas. L'emperador Justí II el va rebre i acollir i a la tornada al seu país el va acompanyar un ambaixador grec de nom Zemarcos (568) que fou rebut per Istami al seu campament d'estiu al nord de les muntanyes Aqtagh o Altai (xinès Tien-chan), al nord-oest de Qarashahr. Es va establir una aliança contra Pèrsia i quan va arribar l'ambaixador persa al mateix lloc en fou expulsat i es va declarar la guerra a Pèrsia.\nLa guerra es va perllongar molts anys, prop de 20 (572-591). Istami va enviar un segon ambaixador a Bizanci de nom Anankust i els romans d'Orient en van enviar d'altres (Eutiquios, Valentinos, Herodianos, i Pau de Cilícia). L'ambaixador Valentinos va arribar el 576 enviar per Tiberi II i quan es va presentar a la residència reial Istami ja era mort i l'havia succeït el seu fill Tardu (575-603).\nIstami va morir doncs el 575.\nObtingut de «https://ca.wikipedia.org/w/index.php?title=Istami&oldid=21189411»\nLast edited on 21 maig 2019, at 09:07


Programa Vicens Vives\nEs tracta d’un programa innovador de formació adreçat a directius joves per desenvolupar una visió global de l’entorn, integrant en la seva especialització professional un interès i sensibilitat per les diferents problemàtiques que actualment configuren el nostre món (científiques, econòmiques, sociològiques, polítiques, culturals).\nEl programa pretén també fomentar que els directius siguin persones sensibilitzades envers el seu entorn i conscients de la dimensió de compromís que aquesta relació amb l’entorn comporta. Compromís amb les altres persones, compromís amb el país, compromís amb la societat.\nPer tal de garantir els seus mateixos objectius el nombre de participants queda limitat a un nombre reduït (una trentena), ja que les característiques del programa recomanen treballar amb un grup que permeti l’intercanvi personal. Seran majoritàriament professionals del món empresarial, però també comptarà amb la presència d’algunes persones procedents de l’Administració pública i d’organitzacions no governamentals.\nEls participants seran confrontats de manera participativa (no es tracta d’un cicle de conferències) amb els grans temes o problemes que configuren l’entorn globalitzat en el qual se situa la seva tasca professional. El programa procurarà també posar-los en contacte amb persones i institucions significatives del nostre entorn social. L’estil de treball subratllarà la importància creixent de les aptituds de coneixement d’un mateix i capacitat de treballar en equip.\nEl programa s’adreça a directius de menys de 35 anys\namb un bon expedient acadèmic i una bona perspectiva professional al davant,\nque tinguin entre dos i cinc anys d’experiència professional com a directius,\namb bons coneixements de l'anglès i, si és possible, d'un altre idioma.\nEl programa es desenvolupa durant tot un curs acadèmic i consta de:\n24 sessions de divendres a la tarda, de 16 a 20.30 h.\nTres caps de setmana d’estada residencial (de divendres a la tarda a diumenge al migdia).\nParticipació en el plantejament dels temes i en els debats tant durant les sessions i els caps de setmana com per mitjà de l’espai virtual de comunicació del programa.\nAltres activitats que es puguin anar acordant durant el seu desenvolupament.\nEls candidats han de manifestar un compromís explícit i ferm d'assistència, participació i dedicació a les activitats previstes en el programa.\nLa participació en el programa comporta el pagament d’un import de de 6.000 €; la resta del cost l’assumeixen els promotors. Hi ha la possibilitat de demanar beques fins a un import de 4.000 € per beca.\nEl nom del programa evoca l’interès de Jaume Vicens Vives per inculcar en la joventut una preocupació superior. Aquest interès es va traduir en iniciatives concretes que han donat molts fruits a la societat civil catalana.\nEl programa té com a promotors Gas Natural i la Caixa. Compta també amb la col•laboració de la Cambra Oficial de Comerç, Indústria i Navegació de Barcelona, del Cercle d’Economia i de FemCAT. La direcció del programa correspon a ESADE.\nAdreça de contacte: Raimon Ribera\nPreocupacions de fons »»\nTel. 93 280 61 62 • Fax 93 204 81 05


Portaria Hotel Portaria Grècia - Ofertes d'hotels amb els MILLORS DESCOMPTES EN LÍNIA\nVeure tots els 55 allotjaments a Portaria.\nSuite with Portaria View\nApartament (Family Apartment with Fireplace)\nSuite Deluxe amb Vista Panoràmica sobre el Mar (Deluxe Suite With Panoramic Sea View)\nSpecial Offer - Classic Double Room with mountain view\nHabitació per a 2 persones amb vista panoràmica al mar (Double Room with Panoramic Sea View)\nSi el que està buscant és per un hotel ben situat a Portaria, no busqui més enllà de Portaria Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPortaria Hotel ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com servei d'habitacions, transport hotel/aeroport, instal·lacions per a reunions i banquets , habitació familiar, restaurant.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, servei de despertador, escriptori per satisfer els clients més exigents. L'hotel compta amb una llista completa de comoditats, com bany, centre esportiu, sauna, piscina exterior, spa. Sigui quina sigui la seva raó per visitar Portaria, el Portaria Hotel és el lloc perfecte per una estimulant i emocionant escapada.\nTots els tipus de viatgers (275) Parelles (210) Viatgers en solitari (8) Famílies amb infants petits (24) Famílies amb infants grans (10) Grups (23)


DIA MUNDIAL DE LA SALUT. - El portal del Montseny\nAquest 7 d’abril se celebra el dia Mundial de la Salut, i aquest any, potser, més important que mai, a causa del context de crisis sanitària produïda per la Covid-19 en el que ens trobem.\nSembla que durant la pandèmia tothom ha estat conscient del paper important i vital que representa la Salut en les nostres vides, però quan sembla que millora la situació, se’ns oblida cuidar-nos i la feina feta de tot el personal sanitari que està lluitant dia a dia.\nSempre tendim a pensar en els metges/ses i infermer/es, però hi ha molts més sanitaris presents i encarregats de la nostra Salut.\nI els Fisioterapeutes en som un d’ells! Sempre presents, però a segona fila.\nNormalment se’ns relaciona amb l’esport, traumatologia i consultes privades, pensant que la nostra feina es basa a fer “massatges” i posar “maquinetes”, però va molt més enllà!\nLa fisioteràpia és una professió sanitària, i els fisioterapeutes formem part de l’equip sanitari present en hospitals i centres d’atenció sanitària, però per desgràcia amb una mínima presència.\nEl paper de la fisioteràpia en la Sanitat Pública i en l’àmbit hospitalari és de vital importància i rellevant per recuperar la salut de molts pacients, però són molt pocs els professionals que s’hi dediquen i les places ofertes.\nEn el moment actual ha sortit a la llum la presència del físio a l’UCI, però saps tot el que pot fer un fisioterapeuta?\n– A les UCIS s’encarreguen de mantenir la mobilitat, evitar la pèrdua severa de massa muscular i mantenir la capacitat cardiorespiratòria.\n– Després de períodes d’enllitament prolongat i monitorització, ajuden a recuperar la funcionalitat i autonomia, per tornar a posar-se de peu, caminar, o simplement fer les tasques quotidianes com rentar-se o vestir-se, tan mancades en aquests processos.\n– En patologies respiratòries agudes, com en el cas de la Covid, tant a UCI com a planta, ajuden a millorar la capacitat respiratòria, mobilitzar i eliminar secrecions i recuperar la funció pulmonar.\n– Intervenen en la recuperació cardiorespiratòria de múltiples patologies, millorant la fatiga, la força muscular i la capacitat d’esforç.\n– En qualsevol procés postquirúrgic ja sigui traumatològic o no.\n– En patologies neurològiques agudes com ictus o lesions medul·lars. O cròniques com ELA, esclerosi múltiple, paràlisi cerebral…\n– També en pediatria, geriatria entre d’altres.\nEl lema de l’OMS per aquest any és: “Construir un mundo más justo y saludable”\nDes de la fisioteràpia ja fa temps que demanem més presència de professionals en l’àmbit públic, tant en hospitals com centres d’atenció primària, per poder atendre degudament als pacients que ho necessiten, escurçar els temps de recuperació, escurçar el temps a l’UCI i disminuir la despesa farmacològica i en realització de proves.\nPerquè és important fer-nos visibles en tot els àmbits i reconèixe’ns com el que som, professionals sanitaris també presents a primera fila.\nLa fisioteràpia és salut!\nI per descomptat, no hem d’oblidar que els principals responsables de la nostra salut som nosaltres mateixos! Amb els nostres hàbits diaris d’alimentació, exercici, descans i salut mental.


De l'article de Carles Soldevila (Barcelona, 1892-1967) a La Publicitat (11-VIII-31). Els desastres morals ja desconcertaven quan la crisi del 29. (Caricatura: Soldevila per Junceda).\nCARLES SOLDEVILA 1931 Peces històriques triades per Josep Maria Casasús 23/08/2013 00:00\nL'aire és fresc. La pluja torrencial de diumenge va fer molts desastres, però ens ha deixat aquest benefici: l'aire és fresc.\nL'aire és fresc i les siluetes de les coses es retallen amb una netedat sobtada. Ha desaparegut la calitja que les embolcallava i la pols que les enterbolia, en els carrers que baixen de la muntanya, hi ha pedruscall, sorra, brossa, deixalles de la torrentada de diumenge. Però tot rentat, polit, lluent a conseqüència de l'assot de l'aigua i del fregadís de la davallada. Alguna paret de tanca s'ha enrunat, però la seva ruïna no ofereix un aspecte indecís i dubtós, sinó que presenta al sol unes ferides netes com si haguessin estat tractades per un cirurgià actiu amb un desinfectant implacable. Els herbeis d'alguns jardins han estat devastats i en lloc de la seva verdor, mantinguda artificialment per brolladors giratoris, presenten un munt de llot i de sorra... [...]\nVosaltres direu que si jo contemplo les devastacions del temporal darrer amb tanta serenitat i fins amb una mica de delectació estètica, és perquè ni els jardins inundats, ni les porteries trasbalsades, ni les estacions subterrànies fetes malbé, són cosa meva.\nI no: no és ben bé així. El meu egoisme no arriba a aquests extrems. La meva positiva delectació davant d'aquests desastres urbans, ve d'un altre origen. Ve... ve que són clars, nets i definibles!\n¿Us estranya? Tot contemplant-los hi trobo com un repòs de l'obligació de viure entre tantes devastacions d'un altre ordre que no apareixen ni netes, ni polides, ni definibles.\nEls desastres que tenen aquestes qualitats rai! No són desastres: són problemes. Són problemes que, gràcies a llur plantejament precís, tenen solucions abastables. Però, aquest setge insidiós de les inquietuds morals, aquesta vaguetat de les idees i dels sentiments dins les consciències, aquesta desorientació dels preconitzats a l'orientació... això, això és el que mareja.


Informe setmana 15 [11 – 18 de gener de 2019] – Amics del Nepal\nInforme setmana 15 [11 – 18 de gener de 2019]\nLes setmanes passen i es van tornant intenses, aquesta ha tingut un handicap afegit i es que per primera vegada s’ha quedat una persona sola i l’altra aprofitava aquest descans tan merescut! N’Ana ha tornat amb les piles carregadíssimes per poder entregar-se al 100% en aquestes darreres etapes! La setmana ha tingut de tot, ens va arribar després de molts mesos el primer dia intens de pluges, la qual cosa va dificultar les tasques, però totes les cases varen protegir el material i aquest fet ens va servir per estar preparats i saber com afrontar aquestes situacions. També va ser l’aniversari de la filla de na Supriya, una nina polissona i tímida que els primers dies s’amagava a darrere la seva mare i ara inclús s’atreveix a ajudar-nos en les tasques. Ens hem adonat de tot el que ha crescut en aquests mesos.\nEl que també veien com creix són les obres, i ja tenim tres cases llestes per situar la coberta, per el que esperem que en breus puguin estar acabades. De fet una família està molt contenta amb el ritme de les obres i ens va convidar a menjar un pollastre boníssim i hem pogut passar un bon moment amb els mistris!\nA més hem vista acabar la setmana amb les prèvies del festival de la setmana que vi passant la nit a Suping, i hem pogut comprovar de primera mà el fred que fa allà a les primeres hores del matí degut a les gelades, dherei chisooo!!\nLa setmana que bé serà en Sebas qui anirà a carregar piles i segur que també torna amb moltes forces!\nLes classes d’espanyol dels dissabtes\nInforme setmana 16 [18 – 25 de gener 2019]